Diari Oficial de la Generalitat Valenciana


Sumari del DOGV 1212, del 29-12-1989 (1989/816076)

ORDRE de 19 desembre de 1989, de la Conselleria d'Obres Publiques, Urbanisme i Transports, per la qual s'incrementen les tarifes dels serveis de transport públic de viatgers en automòbils de turisme, de l'Àrea de Prestació Conjunta de València.
----------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/12/19/(2)/dof/vci/html**

### Dades del document

Número de DOGV
:   1212

Data del DOGV
:   29-12-1989

Secció del DOGV
:   DISPOSICIONS GENERALS

Número del document
:   1989/816076


Data del document
:   19-12-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 19 de desembre de 1989, de la Conselleria d'Obres Públiques, Urbanisme i Transports, per la qual s'incrementen les tarifes dels serveis de transport públic de viatgers en automòbils de turisme, de l'Area de Prestació Conjunta de València.  
Per Ordre d'aquesta Conselleria de 29 d'abril de 1986, es va establir el règim de tarifes, i les condicions d'aplicació, dels serveis de transport públic de viatgers en automòbils de turisme de l'Area de Prestació Conjunta de València.  
Posteriorment, les tarifes que s'havien fixat en aquesta Ordre es van actualitzar els anys 1987, 1988, i 1989, mitjançant les Ordres corresponents d'aquesta Conselleria.  
Atès l'increment produït en els costos d'explotació dels serveis de transport públic de viatgers en automòbils de turisme, i amb la continuació de la política de tarifes d?adequació progressiva de les tarifes als costos i ingressos reals d'aquests, s'evitarà també la distorsió entre l'oferta i la demanda, s'ha avaluat la conveniència d'autoritzar una actualització de les actuals tarifes de L'Area de Prestació Conjunta de València a l'estructura de costos actual.  
Amb tot açò, a la vista de les propostes que realitza el propi sector, i l?informe favorable previ de la Comissió de Preus de la Generalitat Valenciana adoptat en sessió de data 18 de desembre de 1989, i fent ús de les atribucions que em confereix el Decret 18/1985 de 23 de febrer del Consell de la Generalitat Valenciana, i article 3 e) de la Llei de Govern Valencià:  
ORDENE:  
Article 1  
Els serveis de transport públic de viatgers en automàbils de turisme de L'Area de Prestació Conjunta de València, es regiran en els serveis que es realitzen o transcórreguen en el seu àmbit territorial, independentment de l'origen o destinació que tinguen, per les següents tarifes, IVA inclòs:  
Baixada de bandera 85 PTA  
Tarifa 1  
Preu per km recorregut 50 PTA  
Preu per hora d'espera 1.125 PTA  
Tarifa 2  
Preu per km recorregut 77 PTA  
Preu per hora d'espera 1.225 PTA  
Tarifa 3  
Preu per km recorregut 77 PTA  
Preu per hora d'espera 1.500 PTA  
Suplement per serveis amb origen en l'aeroport de Manises, 200 PTA  
El primer pas del taxímetre es produirà al cinquanta per cent del recorregut a partir del qual es realitzaran els successius.  
Article 2  
En els dies festius i hores nocturnes entre les 22 hores i les 6 hores de l'endemà, s'aplicarà la tarifa 2.ª la zona A i la tarifa 3.ª la zona B.  
A efecte de l'aplicació del que disposa aquest article, tindran la consideració de festius en l'Area de Prestació Conjunta de València, els dies que hagen estat declarats com a tals per a l'any 1990 a la ciutat de València per l?òrgan competent.  
Article 3  
Els conductors dels vehicles facilitaran als clients canvi fins a 2.OOO PTA  
Si el canvi a tornar fóra superior a 2.000 PTA el conductor tindrà dret a continuar amb el taxímetre en marxa fins que li siga proporcionat l?import dels serveis o bitllet de 2.000 PTA  
Article 4  
Tots els vehicles de l?Area de Prestació Conjunta de València portaran, de manera visible per a l?usuari, un exemplar de les tarifes en vigència i les condicions d'aplicació.  
Article 5  
Les tarifes assenyalades en aquesta Ordre, s'aplicaran segons les condicions establertes en l'Ordre de 29 d'abril de 1986 de la Conselleria d'Obres Públiques, Urbanisme i Transports, a excepció de les que hagueren estat modificades per aquesta Ordre.  
Article 6  
Aquestes tarifes únicament podran percebre's quan estiguen introduïdes en el taxímetre, i no podrà cobrar-se en cap cas complement addicional a l?import que assenyale el taxímetre, a excepció, quan s'escaiga, del suplement dels serveis amb origen en l'aeroport i l?excés d'equipatge.  
DISPOSICIONS FINALS  
Primera  
Queda derogada l?Ordre 10 de gener de 1989 i aquelles disposicions de rang igual o inferior que s'oposen al que estableix aquesta ordre.  
Segona  
Aquesta ordre entrarà en vigor el dia 1 de gener de 1990, i es facultarà a la Direcció General de Transport per al seu desplegament, interpretació i aplicació.  
València, 19 de desembre de 1989.  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI